Colorectal cancer

Colorectal cancer, dem sanso know as bowel cancer, colon cancer, anaa rectal cancer, be de development of cancer from de colon anaa rectum (parts of de large intestine). E be de consequence of uncontrolled growth of colon cells wey fi invade/spread to oda parts of de body. Signs den symptoms fi include blood insyd de stool, a change insyd bowel movements, weight loss, abdominal pain den fatigue. Chaw colorectal cancers be secof lifestyle factors den genetic disorders. Risk factors dey include diet, obesity, smoking, den lack of physical activity. Dietary factors wey dey increase de risk include red meat, processed meat, den alcohol. Anoda risk factor be inflammatory bowel disease, wich dey include Crohn's disease den ulcerative colitis. Sam of de inherited genetic disorders wey fi cause colorectal cancer dey include familial adenomatous polyposis den hereditary non-polyposis colon cancer; however, dese dey represent less dan 5% of cases. E typically dey start as a benign tumor, often insyd de form of a polyp, wich over time cam be cancerous.

Colorectal cancer fi be diagnosed by obtaining a sample of de colon during a sigmoidoscopy anaa colonoscopy. Dis be then followed by medical imaging to determine whether na de cancer spread beyond de colon anaa e dey insyd situ. Screening be effective for preventing den decreasing deaths from colorectal cancer. Screening, by one of chaw methods, be recommended dey start from ages 45 to 75. Na dem recommend say starting at age 50 buh na dem change am to 45 secof increasing numbers of colon cancers. During colonoscopy, small polyps fi be removed if dem find. If dem find a large polyp anaa tumor, a biopsy fi be performed to check if e be cancerous. Aspirin den oda non-steroidal anti-inflammatory drugs dey decrease de risk of pain during polyp excision. Dema general use no be recommended for dis purpose, however, secof side effects.

Treatments dem use for colorectal cancer fi include sam combination of surgery, radiation therapy, chemotherapy, den targeted therapy. Cancers wey be confined within de wall of de colon fi be curable plus surgery, while cancer wey spread widely usually no be curable, plus na dem direct management towards improving quality of life den symptoms. Na de five-year survival rate insyd de United States be around 65% insyd 2014. De chances of survival dey depend on how advanced de cancer be, whether dem fi remove all of de cancer plus surgery, den de person ein overall health. Globally, colorectal cancer be de third-most common type of cancer, wey dey make up about 10% of all cases. Insyd 2022, na der be 1.93 million new cases den 903,859 deaths from de disease. E be more common insyd developed countries, wer na dem find more dan 65% of cases.

 References 

 External links 

 WHO fact sheet on colorectal cancer


Category:Conditions dem diagnose by stool test
Category:Infectious causes of cancer
Category:Rectal diseases
Category:Translated from MDWiki